pythainlp/thai-wiki-dataset-v4 huggingface dataset:
อเล็กซานเดอร์ เมานต์แบ็ตเทน มาร์ควิสแห่งคาริสบรูก

อเล็กซานเดอร์ เมานต์แบ็ตเทน มาร์ควิสแห่งคาริสบรูก (Alexander Mountbatten Marquess of Carisbrooke; "พระอิสริยยศเดิม" เจ้าชายอเล็กซานเดอร์แห่งบัทเทินแบร์ค; "พระนามแบบเต็ม" อเล็กซานเดอร์ อัลเบิร์ต; 23 พฤศจิกายน ค.ศ. 1886 - 23 กุมภาพันธ์ ค.ศ. 1960) ทรงเป็นสมาชิกองค์หนึ่งของพระราชวงศ์อังกฤษ โดยเป็นพระราชนัดดาในสมเด็จพระราชินีนาถวิกตอเรีย พระองค์ทรงเป็นเจ้าชายเมื่อแรกประสูติจนถึงปี ค.ศ. 1917 เมื่อพระราชวงศ์อังกฤษได้สละฐานันดรศักดิ์เยอรมันในช่วงสงครามโลกครั้งที่ 1
พระชนม์ชีพในวัยเยาว์.
เจ้าชายอเล็กซานเดอร์ประสูติเมื่อวันที่ 23 พฤศจิกายน ค.ศ. 1886 ณ ปราสาทวินด์เซอร์ มณฑลเบิร์คไชร์ และทรงได้รับการศึกษาในวิทยาลัยเวลลิงตัน พระชนกของพระองค์คือ เจ้าชายไฮน์ริชแห่งบัทเทินแบร์ค พระโอรสในเจ้าชายอเล็กซานเดอร์แห่งเฮสส์และไรน์กับเค้านท์เตสจูเลีย เทเรซาแห่งเฮาเค ส่วนพระชนนีคือ เจ้าหญิงไฮน์ริชแห่งบัทเทินแบร์ค ("พระอิสริยยศเดิม" เจ้าหญิงเบียทริซ) พระราชธิดาพระองค์ที่ห้าและองค์เล็กในสมเด็จพระราชินีนาถวิกตอเรีย และ เจ้าชายอัลเบิร์ตแห่งซัคเซิน-โคบวร์คและโกทา พระองค์มีพระนามเรียกเล่นในหมู่พระประยูรญาติว่า "แซนดริโน"
ในฐานะพระโอรสจากการอภิเษกต่างฐานันดรศักดิ์ เจ้าชายไฮน์ริชแห่งบัทเทินแบร์คมีพระอิสริยยศเจ้าชายแห่งบัทเทินแบร์คจากเค้านท์เตสแห่งเฮาเค พระชนนีซึ่งได้รับการสถาปนาเป็นเจ้าหญิงแห่งบัทเทินแบร์ค ดังนั้นเจ้าชายอเล็กซานเดอร์ทรงดำรงพระอิสริยยศ "พระองค์ชายอเล็กซานเดอร์แห่งบัทเทินแบร์ค" (His Serene Highness Prince Alexander of Battenberg) ตั้งแต่แรกประสูติ ในประเทศอังกฤษ พระองค์ก็ทรงเป็น "เจ้าชายอเล็กซานเดอร์แห่งบัทเทินแบร์ค" (His Highness Prince Alexander of Battenberg) ภายใต้พระบรมราชโองการแต่งตั้งจากสมเด็จพระราชินีนาถวิกตอเรียในปี ค.ศ. 1886
มาร์ควิสแห่งคาริสบรูก.
ในเดือนกรกฎาคม ค.ศ. 1917 ความรู้สึกต่อต้านเยอรมันในช่วงสงครามโลกครั้งที่ 1 ทำให้สมเด็จพระเจ้าจอร์จที่ 5 ทรงเปลี่ยนชื่อพระราชวงศ์จากราชวงศ์แซ็กซ์-โคบูร์กและก็อตธาเป็นราชวงศ์วินด์เซอร์ นอกจากนี้ในนามของพระประยูรญาติซึ่งมีสัญชาติเป็นชาวอังกฤษ พระองค์ยังได้ทรงยกเลิกการใช้พระอิสริยยศและฐานันดรศักดิ์ของเยอรมันอีกด้วย
ตระกูลบัทเทินแบร์คได้สละพระอิสริยยศ "เจ้าชายและเจ้าหญิงแห่งบัทเทินแบร์ค" และฐานันดรศักดิ์ "Highness" และ "Serene Highness" ภายใต้พระบรมราชโองการการถอดถอนพระอิสริยยศเยอรมัน ราชวงศ์บัทเทินแบร์คจึงเปลี่ยนมาใช้ราชสกุล "เมานต์แบ็ตเทน" ที่เป็นลักษณะแบบภาษาอังกฤษของบัทเทินแบร์ค ด้วยเหตุนี้เจ้าชายอเล็กซานเดอร์จึงทรงเป็น "เซอร์ อเล็กซานเดอร์ เมานต์แบ็ตเทน" อีกไม่กี่วันต่อมา เมื่อวันที่ 7 พฤศจิกายน ค.ศ. 1917 พระองค์ทรงได้รับการสถาปนาเป็นมาร์ควิสแห่งคาริสบรูก []
อภิเษกสมรส.
อเล็กซานเดอร์ เมานต์แบ็ตเทน มาร์ควิสแห่งคาริสบรูกอภิเษกสมรสในวันที่ 19 กรกฎาคม ค.ศ. 1917 ณ โบสถ์หลวง พระราชวังเซนต์เจมส์ กรุงลอนดอน กับ เลดี้ ไอรีน ฟรานเซส แอ็ดซา เดนิสัน ("เกิด" 4 กรกฎาคม ค.ศ. 1890 "ถึงแก่กรรม" 16 กรกฎาคม ค.ศ. 1956) บุตรีเพียงคนเดียวของเอิร์ลที่ 2 แห่งลอนเดสโบร และ เลดี้ เกรซ ออกัสตา เฟน ลอร์ดและเลดี้คาริสบรูกมีธิดาเพียงหนึ่งคนคือ 
อเล็กซานเดอร์ เมานต์แบ็ตเทน มาร์ควิสแห่งคาริสบรูก ถึงแก่อนิจกรรมเมื่อวันที่ 23 กุมภาพันธ์ ค.ศ. 1960 ณ พระราชวังเคนซิงตัน กรุงลอนดอน ขณะมีพระชนมายุ 73 ชันษา พระศพฝังอยู่ที่วิหารบัทเทินแบร์ค โบสถ์วิปปิงแฮม บนเกาะไวท์ พระองค์เป็นพระราชนัดดาชายพระองค์สุดท้ายที่ยังมีพระชนม์ชีพอยู่ของสมเด็จพระราชินีนาถวิกตอเรีย ตำแหน่งมาร์ควิสแห่งคาริสบรูกสิ้นสุดลงภายหลังจากการถึงแก่อนิจกรรมของพระองค์
ชะมวง

ชะมวง หรือ ส้มโมง ชื่อวิทยาศาสตร์: "Garcinia cowa" เป็นชื่อของต้นไม้ยืนต้นขนาดย่อมไปจนกระทั่งถึงขนาดกลางชนิดหนึ่งที่อยู่ในวงศ์ Clusiaceae พบได้ตามป่าร้อนชื้นทั่วไป เปลือกเรียบ สีน้ำตาลเข้มเกือบดำ มีน้ำยางสีเหลืองขุ่น ใบเดี่ยว ผิวใบเป็นมัน เนื้อใบหนา มีรสเปรี้ยว ดอกเป็นช่อขนาดเล็ก กลีบดอกแข็ง หนา ผลสด ทรงกลม ผิวเรียบมีพูตื้น ๆ รอบ ผลอ่อนสีเขียวอมเหลือง สุกแล้วมีสีเหลืองถึงส้ม ชอบขึ้นในดินกร่อยหรือดินชายทะเล
ชะมวงมีฤทธิ์เป็นยาสมุนไพร ใบและผลรสเปรี้ยว ใช้เป็นยาระบาย ฟอกโลหิต รากใช้แก้ไข้ ใบมีรสเปรี้ยว ใช้ปรุงอาหารได้หลายอย่าง เช่น ทางภาคตะวันออกใช้ปรุงรสเปรียวในหมูชะมวง ทางภาคใต้ นำไปใบใส่ปรุงรสเปรี้ยวในต้มเนื้อชะมวง
ซิมไฟลา

ซิมไฟลา (ชื่อวิทยาศาสตร์: "Symphyla") มีอีกชื่อว่า ตะขาบสวน หรือ ตะขาบเทียม เป็นสัตว์ขาปล้องในดินที่อยู่ในชั้น Symphyla ในไฟลัมย่อย Myriapoda ซิมไฟลามีรูปร่างเหมือนตะขาบ แต่มีขนาดเล็กมาก ไม่เป็นพิษ และอาจหรือไม่อาจอยู่ในเคลดเดียวกันกับตะขาบ ปัจจุบันมีมากกว่า 200 ชนิดเท่าที่รู้จักทั่วโลก
ซิมไฟลาโดยหลักเป็นสัตว์กินพืชและเศษซาก อาศัยอยู่ลึกในดิน ใต้หิน ในไม้ที่ผุสลาย และในสถานที่ชื้นอื่น ๆ พวกมันวิ่งเร็ว เคลื่อนตัวได้อย่างรวดเร็วผ่านรูพรุนระหว่างอนุภาคของดิน และโดยทั่วไปจะพบได้ตั้งแต่ผิวดินลงไปถึงความลึกประมาณ พวกมันกินพืชที่เน่าเปื่อย แต่ก็สามารถทำลายพื้นที่เกษตรกรรมด้วยการกินเมล็ด ราก และขนรากในดินเพาะปลูก เช่น "Scutigerella immaculata" ซิมไฟลาในสวน อาจเป็นศัตรูพืช ส่วนซิมไฟลาในสกุล "Hanseniella" ถูกบันทึกว่าเป็นศัตรูพืชของอ้อยและสับปะรดในรัฐควีนส์แลนด์ บางชนิดพบในต้นไม้ และในถ้ำ "Symphylella" สปีชีส์หนึ่งได้แสดงว่าเป็นสัตว์นักล่าเป็นหลัก บางชนิดเป็น saprophagous คือกินซากพืชและสัตว์
บันทึกฟอสซิลและวิวัฒนาการ.
บันทึกฟอสซิลของซิมไฟลามีน้อยมาก คือค้นพบเพียงห้าชนิดเท่านั้น ทั้งหมดจัดอยู่ในสกุลที่มีชีวิตอยู่ บันทึกที่เก่าแก่ที่สุดของทั้งสองวงศ์พบในอำพันพม่าจากยุคครีเทเชียสตอนกลางประมาณ 99 ล้านปีก่อน จึงคาดว่าแยกวงศ์จากกันก่อนที่มหายุคมีโซโซอิกจะสิ้นสุด
แม้ว่าจะมีชื่อสามัญเป็นตะขาบ การศึกษาด้านสัณฐานวิทยาโดยทั่วไปจัดให้ซิมไฟลามีความใกล้ชิดกับกิ้งกือและ pauropod มากกว่าตะขาบ โดยจัดไว้ในเคลด Progoneata การศึกษาระดับโมเลกุลแสดงผลลัพธ์ที่ขัดแย้งกัน โดยบางส่วนสนับสนุนเคลด Progoneata ในขณะที่บางส่วนจัดตำแหน่งซิมไฟลาให้สอดคล้องกับตะขาบหรือสัตว์ขาปล้องชนิดอื่น แม้ว่าบางส่วนได้รับการสนับสนุนในระดับอ่อนก็ตาม เคลดนี้เชื่อว่ามีเพียงชนิดเดียว
ชั้นอะพลาโคฟอรา

ชั้นอะพลาโคฟอรา  เป็นชั้นหนึ่งในไฟลัมมอลลัสคาเป็นมอลลัสที่โบราณ ตัวคล้ายหนอน ไม่มีเปลือก อาศัยอยู่ตามโคลนใต้ทะเลหรือตามผิวของฟองน้ำ ตัวยาวประมาณ 1-40 มิลลิเมตร ไม่มีเท้าหรือถ้ามีจะมีขนาดเล็กมาก มีแมนเทิล ที่ผิวของแมนเทิลมีสปิคุลฝังอยู่ ด้านท้องมีร่องกลางท้องยาวตลอดตัวตัวอย่างเช่น Solenogaster
มหาวิทยาลัยลอนดอน

มหาวิทยาลัยลอนดอน  
มหาวิทยาลัยลอนดอน (อักษรย่อโดยส่วนมาก Lond หรือในบางโอกาส LONDIN) เป็น มหาวิทยาลัยซึ่งประกอบด้วยวิทยาลัยซึ่งเป็นภาคีสมาชิกและเป็นมหาวิทยาลัยวิจัยตั้งอยู่ที่ลอนดอน ประเทศอังกฤษ จากข้อมูลในเดือนตุลาคม ค.ศ. 2018 มหาวิทยาลัยประกอบด้วยสถาบันการศึกษาที่เป็นวิทยาลัยภาคีสมาชิก 18 แห่ง, สถาบันการศึกษาและสถาบันวิจัยซึ่งขึ้นตรงต่อมหาวิทยาลัยโดยตรงอีกสามแห่ง ปัจุบันมหาวิทยาลัยลอนดอนมีนักศึกษาซึ่งในสังกัด University of London (Worldwide) โดยการศึกษาทางไกลมากกว่า 52,000 คนและ นักศึกษากำลังภายในวิทยาเขต 161,270 คนซึ่งสังกัดวิทยาลัยที่เป็นภาคีสมาชิกหรือสถาบันในสังกัดของมหาวิทยาลัย ทำให้มหาวิทยาลัยเป็นมหาวิทยาลัยที่ใหญ่ที่สุด
มหาวิทยาลัยก่อตั้งขึ้นโดยพระบรมราชานุญาตในปี ค.ศ. 1836 เพื่อเป็นทำหน้าที่ดำเนินการสอบและออกปริญญาบัตรแก่นักศึกษาได้รับประกาศนียบัตรจาก University College London และ King's College London และ "สถาบัน องค์กรหรือคณะบุคคลอื่นๆ ที่จัดตั้งเพื่อจุดประสงค์ทางการศึกษา ที่อยู่ในพระนครหรือแห่งหนใดก็ภายใต้พระบรมโพธิสมภารแห่งสหราชอาณาจักร", หากนับจากวันที่ได้รับพระบรมราชาอนุญาตให้จัดตั้งมหาวิทยาลัยลอนดอนเป็นหนึ่งในสามสถาบันที่สามารถอ้างสิทธิ์ในความเป็นมหาวิทยาลัยที่เก่าแก่ที่สุดเป็นอันดับสามในประเทศอังกฤษและในปี ค.ศ. 1900 ทางมหาวิทยาลัยและวิทยาลัยในกำกับได้เปลี่ยนแปลงโครงสร้างไปเป็นสหพันธ์ซึ่งมีวิทยาลัยที่เป็นภาคีสมาชิกของมหาวิทยาลัย โดยปัจจุบันได้ดำเนินการภายใต้พระบรมราชโองการจัดตั้งฉบับที่สี่ซึ่งประกาศในปี ค.ศ. 1863 และอยู่ความควบคุมภายใต้พระราชบัญญัติมหาวิทยาลัยลอนดอน ค.ศ. 2018
วิทยาลัยและสถาบันในสังกัด.
เมื่อเดือนตุลาคม ค.ศ. 2018 มหาวิทยาลัยลอนดอนเป็นองค์กรสหพันธ์ที่ประกอบจากองค์กรร่วม 18 องค์กร อาทิ มหาวิทยาลัยคอลเลจลอนดอน (UCL), ราชวิทยาลัยแห่งลอนดอน (KCL), วิทยาลัยเศรษฐศาสตร์และรัฐศาสตร์แห่งลอนดอน (LSE), วิทยาลัยบูรพศึกษาและอาฟริกาศึกษา (SOAS), วิทยาลัยเบอร์เบค, วิทยาลัยโกลด์สมิทส์, วิทยาลัยธุรกิจลอนดอน (LBS), วิทยาลัยควีนแมรี, วิทยาลัยรอยัลฮอลโลเวย์ และวิทยาลัยสุขภาพและเวชศาสตร์เขตร้อน (LSHTM) ส่วนหนึ่งในวิทยาลัยที่เป็นที่รู้จักดีที่สุดคือ วิทยาลัยอิมพีเรียลลอนดอน ได้ออกจากมหาวิทยาลัยลอนดอนไปแล้วอย่างเป็นทางการ ระหว่างการฉลองครบรอบหนึ่งศตวรรษของมหาวิทยาลัย เมื่อ 9 กรกฎาคม ค.ศ. 2007
บัณฑิตจากมหาวิทยาลัยลอนดอนอาจใช้ตัวอักษร 'Lond' " (Londiniensis) " ตามท้ายชื่อย่อวุฒิการศึกษา
ภายใต้พระราชบัญญัติมหาวิทยาลัยลอนดอน ค.ศ.2018 วิทยาลัยในสังกัดจะถูกจำกัดความว่าเป็น สถาบันเชิงการศึกษา วิชาการ และการวิจัยซึ่งสถาบันเหล่านี้จะสามารถเป็นได้ทั้ง 
1. มีสถานะเป็นวิทยาลัยภายในสังกัด และ
2. มีสถานะเป็นมหาวิทยาลัยโดยตนเอง
โดยการขอสถานะเป็นมหาวิทยาลัยในนามของตนเองนั้นจะไม่มีผลต่อการเป็นสมาชิกในสังกัดของมหาวิทยาลัยลอนดอน รวมไปถึงปริญญาบัตรในนามของมหาวิทยาลัย 
โดยในปัจจุบัน (ค.ศ.2019)ยังมีวิทยาลัยและมหาวิทยาลัยในสังกัดอยู่ 17 แห่ง และมี 10 สถาบันที่สามารถออกปริญญาบัตรในนามของตัวสถาบันเองได้
ชั้นโมโนพลาโคฟอรา

โมโนพลาโคฟอรา  เป็นชั้นหนึ่งในไฟลัมมอลลัสคาเป็นมอลลัสที่มีเปลือกเพียงชิ้นเดียว รูปร่างคล้ายฝาชีแต่ปลายยอดเอนมาด้านหน้า เท้าเป็นแผ่นกลมแบนอยู่ที่ท้อง ไม่มีหนวด ไม่มีตา เดิมเชื่อว่าสัตว์ชนิดนี้สูญพันธุ์หมดแล้ว จนกระทั่งเรือเดินสมุทรของเดนมาร์กได้พบสัตว์ชนิดนี้จากดินที่ตักมาจากทะเลทางตะวันตกของคอสตาริกาเมื่อ พ.ศ. 2495 ซึ่งได้ตั้งชื่อวิทยาศาสตร์ว่า "Neopilina galatheae" ตามชื่อเรือ ต่อมาจึงพบสัตว์กลุ่มนี้เพิ่มอีก ปัจจุบันพบสัตว์ในชั้นนี้ประมาณ 30 ชนิด
ปลาตะกรับห้าแถบ

ปลาตะกรับห้าแถบ หรือ ปลาสลิดหินลายบั้ง หรือ ปลาตะกรับเขียวเหลืองหรือปลานายสิบอินโดแปซิฟิก (อังกฤษ: Indo-Pacific sergeant) เป็นปลาในวงศ์ปลาสลิดหิน (Pomacentridae)
ลักษณะ.
ปลาตะกรับห้าแถบมีลำตัวสั้นและแบนทางด้านข้าง เกล็ดตามผิวลำตัวค่อนข้างใหญ่ ครีบหลังทั้งสองตอนเชื่อมต่อกันตลอด ปลายครีบหลังและครีบทวารยื่นยาวออกไปข้างหลังเป็นชายธง ครีบหูและครีบท้องยาวแหลม ครีบหางเป็นสองแฉก ขนาดความยาวประมาณ 15-20 เซนติเมตร พื้นผิวลำตัวมีลายพาดสีฟ้าอมดำ 4-6 แถบ สลับกับสีเขียวน้ำทะเลอมเหลือง
ถิ่นอาศัย.
ปลาตะกรับห้าแถบ เป็นปลาประจำถิ่นในชายฝั่งมหาสมุทรอินเดีย และมหาสมุทรแปซิฟิกตะวันตก (ออสเตรเลีย - ญี่ปุ่น) แต่ก็มีรายงานว่าพบในทะเลดำ และทะเลเมดิเตอร์เรเนียน ในประเทศไทยเป็นปลาที่พบได้ทั่วไป ตามอุทยานแห่งชาติทางทะเลของฝั่งอันดามัน โดยเฉพาะบริเวณอุทยานแห่งชาติหาดนพรัตน์ธารา-หมู่เกาะพีพี จังหวัดกระบี่
ปลาตะกรับห้าแถบ อาศัยอยู่ตามโขดหินโสโครก และหินปะการังน้ำตื้น ในน้ำอุ่นเขตศูนย์สูตร ระดับความลึกไม่เกิน 15 เมตร จึงสามารถพบเห็นได้เฉพาะตามชายฝั่งและกองหินใต้น้ำเท่านั้น
อุปนิสัย.
โดยปกติ ปลาตะกรับห้าแถบ เป็นปลารวมฝูงมักอยู่รวมกับปลาอื่น ๆ ในแนวปะการังได้บ้าง แต่มีการพบว่าฝูงปลาที่คุ้นชิน และได้รับอาหารจากนักท่องเที่ยว มักจะมีนิสัยก้าวร้าวมากกว่าปลาตามธรรมชาติ
อันตราย.
มีรายงานว่าการบริโภคเนื้อปลาชนิดนี้ทำให้ได้รับสารพิษจากปลาทะเล (ซิกัวเทอรา)
ชั้นพอลิพลาโคฟอรา

"ระวังสับสนกับ: ลิ้นทะเล"
ชั้นพอลิพลาโคฟอรา (ชั้น: Polyplacophora) เป็นมอลลัสคาชั้นหนึ่ง มีชื่อเรียกในชื่อสามัญว่า ลิ่นทะเล หรือ หอยแปดเกล็ด  อาศัยอยู่ในทะเล
จัดเป็นมอลลัสคาจำพวกหนึ่งที่มีลักษณะแตกต่างไปจากมอลลัสคาชั้นอื่น ๆ กล่าวคือ แทนที่จะเปลือกหรือฝาเดียวหรือสองฝา แต่กลับมีมากถึง 7-8 ชิ้น ที่แยกออกจากกันแต่ก็ยึดเข้าไว้ด้วยกันทางด้านบนลำตัวเหมือนชุดเกราะ มีวิวัฒนาการที่ต้องแนบลำตัวดัดไปตามพื้นผิวแข็งขรุขระใต้ทะเลเพื่อแทะเล็มสาหร่ายทะเลและพืชทะเลที่เจริญเติบโตบนหิน ขณะที่ในบางชนิดก็ดักซุ่มรอกินเหยื่อตัวเล็ก ๆ ที่เคลื่อนผ่านไปมา ชั้นพอลิพลาโคฟอรานั้นวิวัฒนาการมาจากบรรพบุรุษที่มีอายุยาวนานกว่า 500 ล้านปี โดยที่ในปัจจุบัน ก็มิได้เปลี่ยนแปลงรูปร่างไปจากเดิมมากน้อยเท่าไหร่นัก โดยมีลำตัวเป็นวงรีคล้ายรูปไข่ มักพบอาศัยอยู่ตามโขดหินตามริมชายฝั่ง
ปัจจุบันนี้พบแล้วทั้งหมด 900-1,000 ชนิด โดยศัพท์คำว่า "Polyplacophora" นั้น แปลได้ว่า "ผู้มีหลายเกล็ด"
ชั้นแกสโทรโพดา

ชั้นแกสโทรโพดา (ชั้น: Gastropoda) หรือที่เรียกกันในชื่อสามัญว่า หอยฝาเดียว หรือ หอยฝาเดี่ยว หรือ หอยกาบเดี่ยว หรือ หอยกาบเดียว หรือ หอยเปลือกเดี่ยว หรือ หอยเปลือกเดียว เป็นหนึ่งในลำดับของไฟลัมมอลลัสคา ในสิ่งมีชีวิต สัตว์ในชั้นนี้มีการสืบทอดเผ่าพันธุ์มาจนถึงปัจจุบันมีอยู่ระหว่าง 65,000-80,000 ชนิด จัดเป็นมอลลัสคาที่มีวิวัฒนาการสูงสุดรองจากมอลลัสคาในชั้นเซฟาโลพอดหรือหมึกและหอยงวงช้าง
รูปร่างลักษณะ.
ด้วยเหตุที่ได้พัฒนารูปร่างและวิถีการดำรงชีวิตให้อาศัยอยู่ได้ทั้งในน้ำจืดและทะเลรวมถึงบนบก บนต้นไม้ หรือแม้กระทั่งในทะเลทรายอีกด้วย มีกล้ามเนื้อบริเวณเท้าแข็งแรงและหนาแน่น พบกระจายพันธุ์อยู่ทั่วโลก 
มีลักษณะเปลือกตอนท้ายวนเป็นเกลียวซึ่งประกอบไปด้วยหินปูนเป็นสำคัญ โดยมากจะวนตามเข็มนาฬิกา คือ จากซ้ายไปขวา แต่ก็พบเป็นบางชนิดที่วนจากขวาไปซ้ายเช่นกัน มีเปลือกบาง ๆ ชิ้นหนึ่งปิดตอนต้นของฝาเรียกว่า "โอเพอร์คูลัม" (Operculum) มีส่วนหัวเจริญดี มีหนวด 1-2 คู่ มีตา ภายในปากมีแรดูลาใช้สำหรับบดอาหาร หายใจด้วยเหงือกหรือปอดหรือแมนเทิล มีไตเป็นอวัยวะขับถ่าย 
ซึ่งมอลลัสคาในชั้นนี้ยังรวมถึง ทากทะเล ซึ่งไม่มีเปลือก แต่ถูกจัดให้อยู่ในชั้นนี้ ซึ่งมีชีวิตอาศัยอยู่ใต้ท้องทะเลที่มีสีสันจัดจ้านด้วย
มอลลัสคาในชั้นแกสโทรโพดา.
ตัวอย่างของมอลลัสคาในชั้นนี้ ได้แก่ หอยขม, หอยสังข์, หอยเชอรี่, หอยทาก, หอยเต้าปูน, หอยเบี้ยจักจั่น, ทาก เป็นต้น
ถาวร วัชราภัย

ศาสตราจารย์ ถาวร วัชราภัย (2 เมษายน พ.ศ. 2477 -) เป็นนักวิทยาศาสตร์ชาวไทย ได้รับรางวัลนักวิทยาศาสตร์ดีเด่นของประเทศไทยเมื่อ พ.ศ. 2532 ในสาขาพฤกษศาสตร์
เป็นผู้พบว่าการเกิดลักษณะใหม่ของดอกกล้วยไม้ที่เกิดขึ้นเนื่องจากการผันแปรของเซลล์ร่างกายในต้นที่ขยายพันธุ์โดยไม่อาศัยเพศด้วยวิธีการเลี้ยงเนื้อเยื่อ โดยเป็นคนแรกที่รายงานปรากฏการณ์ดังกล่าวในพืชโตเต็มวัย เมื่อ พ.ศ. 2515
ศาสตราจารย์ ดร. ถาวร วัชราภัย จบการศึกษาปริญญาตรีด้านเกษตรศาสตร์ สาขาไม้ดอกไม้ประดับ และปริญญาเอกพฤกษศาสตร์ สาขาเซลล์พันธุศาสตร์ จากมหาวิทยาลัยคอร์เนลล์
เชส (คุมิ โคดะ)

เชส (; โรมาจิ: "Cheisu"; : Chase) เป็นซิงเกิลที่ 12 ของคุมิ โคดะในรูปแบบแม็กซี่ซิงเกิล ซึ่งไม่ได้วางจำหน่ายในรูปแบบของซีดี+ดีวีดีเหมือนซิงเกิลที่แล้วอย่าง LOVE & HONEY วางจำหน่ายเมื่อวันที่ 28 กรกฎาคม พ.ศ. 2547 เปิดตัวสัปดาห์แรกในอันดับที่ 18 ของออริกอนชาร์ต ซึ่งเป็นซิงเกิลที่ไม่ประสบความสำเร็จมากนักเมื่อเทียบกับซิงเกิลที่แล้วอย่าง LOVE & HONEY โดยมียอดขายรวมเพียงแค่ 22,000 แผ่น 
เพลง Chase เป็นเพลงประกอบรายการซามาซู โตะ ยูกะ โนะ อายาชิ xx คาชิ ชาอุ โนะ คาโยะ!! ทางช่องทีวีอาซาฮี ส่วนเพลงหน้าบีอย่าง Heat เป็นเพลงที่ร้องร่วมกับ MEGARYU
สมเด็จพระมหารัชมังคลาจารย์ (ช่วง วรปุญฺโญ)

สมเด็จพระมหารัชมังคลาจารย์ นามเดิม ช่วง นามสกุล สุดประเสริฐ ฉายา วรปุญฺโญ (26 สิงหาคม พ.ศ. 2468 – 9 ธันวาคม พ.ศ. 2564) เป็นสมเด็จพระราชาคณะชั้นสุพรรณบัฏฝ่ายมหานิกาย อดีตเจ้าอาวาสพระอารามหลวงวัดปากน้ำ ภาษีเจริญ,อดีตประธานสมัชชามหาคณิสสรคณะสงฆ์ฝ่ายมหานิกาย,อดีตผู้ปฏิบัติหน้าที่สมเด็จพระสังฆราช และอดีตประธานกรรมการมหาเถรสมาคม และอดีตเจ้าคณะใหญ่หนเหนือ
ประวัติ.
ชาติภูมิ.
สมเด็จพระมหารัชมังคลาจารย์ มีนามเดิมว่า ช่วง นามสกุลสุดประเสริฐ เกิดเมื่อวันพุธที่ 26 สิงหาคม พ.ศ. 2468 ขึ้น 9 ค่ำ เดือน 10 ปีฉลู บ้านเลขที่ 32 ตำบลราชาเทวะ อำเภอบางพลี จังหวัดสมุทรปราการ โยมบิดาและโยมมารดาชื่อ นายมิ่งและนางสำเภา นามสกุลสุดประเสริฐ
บรรพชา และอุปสมบท.
บรรพชาเป็นสามเณร เมื่ออายุได้ 14 ปี จึงได้บรรพชาเมื่อวันจันทร์ที่ 1 พฤษภาคม พ.ศ. 2482 ณ วัดสังฆราชา เขตลาดกระบัง กรุงเทพมหานคร โดยมีพระครูศีลาภิรัต (ทอง) วัดลาดกระบัง กรุงเทพมหานคร เป็นอุปัชฌาย์
อุปสมบทเป็นพระภิกษุ เมื่อวันศุกร์ที่ 11 พฤษภาคม พ.ศ. 2488 ขึ้น 1 ค่ำ เดือน 6 ปีระกา ณ พัทธสีมาวัดปากน้ำ ภาษีเจริญ กรุงเทพมหานคร พระครูบริหารบรมธาตุ (ป่วน เกสโร) วัดนางชี เป็นพระอุปัชฌาย์ พระมงคลเทพมุนี (สด จนฺทสโร) เมื่อครั้งดำรงสมณศักดิ์ที่พระครูสมณธรรมสมาทาน เป็นกรรมวาจาจารย์ ได้รับฉายานามว่า “วรปุญฺโญ”
งานด้านการเผยแผ่ในประเทศ.
การดำรงตำแหน่งผูปฏิบัติหน้าที่แทนสมเด็จพระสังฆราช
โดยได้เริ่มดำรงตำแหน่งเมื่อปี 2556 หลังจากที่ สมเด็จพระญาณสังวร สมเด็จพระสังฆราช 
สิ้นพระชนม์ จนถึงปี 2560 หลังจากที่ สมเด็จพระมหามุนีวงศ์ (อัมพร อมฺพโร) ได้รับการสถาปนาเป็นสมเด็จพระสังฆราช
งานด้านสาธารณูปการ.
รวมค่าก่อสร้างภายในวัดเป็นจำนวนเงินประมาณทั้งสิ้น 400,000,000 บาท (สี่ร้อยล้านบาทถ้วน)
งานบำเพ็ญสาธารณประโยชน์.
ประมวลค่าก่อสร้างทั้งสิ้นมีดังนี้
ค่าก่อสร้างภายในวัด เป็นเงินจำนวน 400,000,000 บาท
ค่าก่อสร้างภายนอกวัด เป็นเงินจำนวน 230,000,000 บาท
รวมทั้งสิ้นประมาณ เป็นเงินจำนวน 630,000,000 บาท
พ.ศ. 2529 ได้จัดถวายทุนแก่สำนักศาสนศึกษา 72 แห่งทั่วประเทศ สำนักละ 1 แสนบาท เพื่อนำไปตั้งเป็นทุนมูลนิธิเพื่อการศึกษาพระปริยัติธรรมแผนกบาลี ในนามพระมงคลเทพมุนี (หลวงพ่อวัดปากน้ำ) รวมปัจจัยทั้งสิ้น 7,200,000 บาท (เจ็ดล้านสองแสนบาทถ้วน)
มรณภาพ.
สมเด็จพระมหารัชมังคลาจารย์ (ช่วง วรปุญฺโญ) มรณภาพด้วยอาการสงบในช่วงเช้าของวันที่ 9 ธันวาคม พ.ศ. 2564 สิริอายุ 96 ปี พรรษา 76 ทั้งนี้ หลังจากอาพาธและเข้าออกโรงพยาบาลเพื่อฟอกไตมาเป็นระยะเวลา 5 ปี ก่อนที่ตลอดปีที่ผ่านมาจะรักษาตัวอยู่ที่โรงพยาบาลเป็นส่วนใหญ่ ก่อนมรณภาพไม่มีโรคประจำตัวอย่างโรคเบาหวานหรือความดัน
เลิฟแอนด์โฮนีย์

"เลิฟแอนด์ฮันนี" (; โรมาจิ: "Rabu ando Hani"; : LOVE & HONEY) เป็นซิงเกิลลำดับที่ 11 ของคุมิ โคดะในรูปแบบแม็กซีซิงเกิล และเป็นซิงเกิลแรกของคุมิที่วางจำหน่ายในรูปแบบซีดีพร้อมดีวีดี ออกจำหน่ายเมื่อวันที่ 26 พฤษภาคม พ.ศ. 2547 เปิดตัวสัปดาห์แรกในอันดับที่ 4 ของออริกอนชาร์ต โดยมียอดขายสัปดาห์แรก 34,681 แผ่น และมียอดขายรวม 151,000 แผ่น ในซิงเกิ้ลนี้มีเพลงเด่นอย่าง キューティーハニー (คิวตีฮันนี) ซึ่งเป็นเพลงประกอบการ์ตูนเรื่อง "คิวตีฮันนี" 
ในฉบับซีดีปกติเพลง "เดอะตีมออฟซิสเตอร์จิลล์" (The theme of Sister Jill) จะใช้ชื่อว่า The theme of Sister Jill (LOVE&HONEY version) แต่ในฉบับพร้อมดีวีดีจะเป็นเพลงสั้นๆ
เครซีโฟร์ยู

"เครซี่ โฟร์ ยู" (; โรมาจิ: "Kureiji Fo Yu") เป็นซิงเกิลในประเทศลำดับที่ 10 ของนักร้องและนักแต่งเพลงคูมิ โคดะ ซิงเกิลติดอันดับ 12 ในออริคอนและอยู่ในชาร์ตเป็นเวลาหกสัปดาห์
ประวัติชาร์ต.
ตำแหน่งสูงสุด: #12
วิกิพีเดียภาษาโวลาปุก

วิกิพีเดียภาษาโวลาปุก  เป็นสารานุกรมออนไลน์ วิกิพีเดีย ที่จัดทำขึ้นในภาษาโวลาปุก สร้างขึ้นในเดือนกุมภาพันธ์ ค.ศ. 2003 แต่เริ่มให้บริการในเดือนมกราคม ค.ศ. 2004
วิกิพีเดียฉบับภาษานี้มีชื่อเสียงจากการตั้งคำถามถึงบทบาทของในวิกิพีเดียที่ริเริ่มพัฒนานโยบายและมาตรการทางเลือกด้านคุณภาพของวิกิพีเดีย บทความที่สร้างจากบอตจำนวนมากนำไปสู่ความสนใจต่อภาษาโวลาปุก ซึ่งมักจะเป็นตัวอย่างขอบเขตความเป็นพหุภาษา (multilingualism) ของวิกิพีเดีย ทั้งในหมวดภาษาประจำชาติ, ภาษาชนกลุ่มน้อย, ภาษาตายแล้ว และภาษาประดิษฐ์
หมายเหตุ.
<templatestyles src="Reflist/styles.css" />
เอชบีโอฮิตส์

HBO Hits เป็นช่องรายการภาพยนตร์ในเครือ HBO ซึ่งเป็นช่องรายการที่ให้ผู้ชมได้รับชมภาพยนตร์ที่ได้รับความนิยมเป็นอย่างมาก ตลอด 24 ชั่วโมง โดยไม่มีโฆษณาคั่น โดยทำการออกฉายภาพยนตร์ที่ทำรายได้สูงสุด 100 อันดับจากอเมริกาในแต่ละปีออกฉาย และภาพยนตร์ที่ได้รางวัลอย่าง รางวัลออสการ์ และรางวัลลูกโลกทองคำ ในประเทศไทย สามารถรับชมช่อง HBO Hits ได้ทาง ทรูวิชั่นส์ แพ็คเกจตามสั่ง ช่อง 157
"HBO Hits" มีการจัดเวลารายการให้เหมาะสมกับไลฟ์สไตล์ของผู้ชม โดยมีภาพยนตร์ชื่อดัง 7 เรื่องออกอากาศซ้ำในช่วงเวลาต่างๆ ในแต่ละสัปดาห์ เพื่อให้ผู้ชมสามารถรับชมภาพยนตร์ได้ในเวลาที่ต้องการ
"HBO Hits" เสนอรายการที่เกี่ยวกับเบื้องหลังและการถ่ายทำของภาพยนตร์ชื่อดังเรื่องต่างๆ และยังมีข้อมูลภาพยนตร์ที่ผู้ชมยังไม่เคยได้เห็นที่ไหนมาก่อน รวมถึงภาพยนตร์ทำเงิน 10 อันดับของสหรัฐอเมริกาและเอเชียในแต่ละสัปดาห์ นอกจากนี้ ยังมีข้อมูลเกี่ยวกับภาพยนตร์ใหม่ที่กำลังจะออก
ฉาย รวมถึงข่าวลับเฉพาะจากฮอลลีวู้ดอีกด้วย
วิกิพีเดียภาษาฮังการี

วิกิพีเดียภาษาฮังการี  เป็นสารานุกรมวิกิพีเดียที่จัดทำขึ้นในภาษาฮังการี เริ่มสร้างเมื่อ 8 กรกฎาคม พ.ศ. 2546 ในเดือนพฤษภาคม พ.ศ. 2558 วิกิพีเดียภาษานี้มีบทความถึง 300,000 บทความ จากนั้นในวันที่ 16 กุมภาพันธ์ พ.ศ. 2565 จึงมีครบ 500,000 บทความ ณ วันที่ #เปลี่ยนทาง วิกิพีเดียภาษานี้มี 
บทความพิพาท.
ตามรายงานจากงานวิจัยของมหาวิทยาลัยออกซฟอร์ดใน พ.ศ. 2556 บทความที่มีข้อพิพาทที่สุดในวิกิพีเดียภาษาฮังการีคือ "" (Gypsy crime)
วิกิพีเดียภาษาลอมบาร์ด

วิกิพีเดียภาษาลอมบาร์ด เป็นสารานุกรมวิกิพีเดียที่จัดทำขึ้นในภาษาลอมบาร์ด ปัจจุบันวิกิพีเดียภาษาลอมบาร์ดมีบทความมากกว่า 6,800 บทความ (ตุลาคม 2552)
ในปี พ.ศ. 2550 วิกิพีเดียภาษาลอมบาร์ดเคยใช้บอตในการสร้างบทความจำนวนมากเกี่ยวกับตัวเลข เมือง เพลง และสนามบิน ทำให้วิกิพีเดียภาษาลอมบาร์ดมีบทความมากกว่า 100,000 บทความ แต่บทความเหล่านั้นได้ถูกลบออกในภายหลัง
วิกิพีเดียภาษาลิทัวเนีย

วิกิพีเดียภาษาลิทัวเนีย  เป็นสารานุกรมวิกิพีเดียที่จัดทำขึ้นในภาษาลิทัวเนีย เริ่มสร้างเมื่อ ค.ศ. 2003 ณ เดือน ค.ศ. 2025 วิกิพีเดียภาษานี้มีประมาณ บทความ
ณ เดือนกุมภาพันธ์ ค.ศ. 2021 วิกิพีเดียภาษาลิทัวเนียเป็นหน้าวิกิพีเดียที่มีผู้เข้าชมมากที่สุดในประเทศลิทัวเนีย ซึ่งมากกว่าวิกิพีเดียภาษารัสเซียและวิกิพีเดียภาษาอังกฤษ
อำเภอหนองมะโมง

หนองมะโมง เป็นอำเภอหนึ่งของจังหวัดชัยนาท เดิมเป็นส่วนหนึ่งของอำเภอวัดสิงห์ ตั้งเป็นกิ่งอำเภอขึ้นในปี พ.ศ. 2539 ยกฐานะขึ้นเป็นอำเภอในปี พ.ศ. 2550 เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550
ที่ตั้งและอาณาเขต.
อำเภอหนองมะโมงมีอาณาเขตติดต่อกับเขตการปกครองข้างเคียง ดังต่อไปนี้
ประวัติ.
"หนองมะโมง" เดิมเป็นหมู่บ้านของตำบลกุดจอก อำเภอวัดสิงห์ ชนเผ่าที่เป็นบรรพบุรุษของอำเภอหนองมะโมง โดยส่วนใหญ่สืบเชื้อสายมาจากชาวลาวที่เรียกตัวเองว่า “ลาวครั่ง” ได้อพยพย้ายถิ่นมาจากบ้านเก่าเขากระจิว จังหวัดสุพรรณบุรี เข้ามาตั้งถิ่นฐานบ้านเรือนอยู่บริเวณบ้านกุดจอก ในราวปี พ.ศ. 2427 เมื่อมีประชากรมากขึ้นจึงได้มีการขยายพื้นทีทํากินและกระจายตั้งบ้านเรือนไปยังพื้นทีใกล้เคียง ชื่อ “หนองมะโมง” เกิดจากการตั้งชือตามสภาพภูมิประเทศของหมู่บ้านซึ่งได้มาตั้งบ้านเรือนและทํามาหากินบริเวณรอบหนองน้ำที่ มีต้นมะค่าโมงขึ้นอยู่ จึงเรียกชื่อหมู่บ้านว่า “บ้านหนองมะโมง” และแยกออกเป็นตำบล โดยแบ่งหมู่บ้านบางส่วนของตำบลตำบลกุดจอกตั้งเป็นตำบลหนองมะโมง ในปี พ.ศ. 2473 ในปี พ.ศ. 2483 กระทรวงมหาดไทยได้ยุบรวมพื้นที่ตำบลเนื่องจากมีตำบลมากเกินไปจึงยุบตำบลหนองมะโมงเข้ากับตำบลกุดจอก ก่อนที่ในปี พ.ศ. 2490 ได้แบ่งหมู่บ้านบางส่วนของตำบลตำบลกุดจอกตั้งเป็นตำบลหนองมะโมงอีกครั้ง ในปี พ.ศ. 2522 ได้ตั้งตำบลวังตะเคียน โดยแยกบางหมู่บ้านออกจากการปกครองตำบลหนองมะโมง และในปี พ.ศ. 2526 มีการแยกบางหมู่บ้านออกจากการปกครองตำบลกุดจอกตั้งเป็นตำบลสะพานหิน
ต่อมาทางกระทรวงมหาดไทยได้ประกาศท้องที่ฝั่งทิศตะวันตกของอำเภอวัดสิงห์ทั้ง 4 ตำบล คือ ตำบลกุดจอก ตำบลวังตะเคียน ตำบลหนองมะโมง ตำบลสะพานหิน ตั้งขึ้นเป็น กิ่งอำเภอหนองมะโมง ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอหนองมะโมง โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง.
การปกครองส่วนภูมิภาค.
อำเภอหนองมะโมงแบ่งพื้นที่การปกครองออกเป็น 4 ตำบล 41 หมู่บ้าน ได้แก่
การปกครองส่วนท้องถิ่น.
ท้องที่อำเภอหนองมะโมงประกอบด้วยองค์กรปกครองส่วนท้องถิ่น 4 แห่ง ได้แก่
อำเภอดงเจริญ

ดงเจริญ เป็นอำเภอหนึ่งของจังหวัดพิจิตร เดิมเป็นส่วนหนึ่งของอำเภอบางมูลนากทั้งหมด วันที่ 15 กรกฎาคม พ.ศ. 2539 พลตรีสนั่น ขจรประศาสน์ ขอแบ่งแยกพื้นที่ออกเป็นกิ่งอำเภอ ก่อนที่ในวันที่ 8 กันยายน พ.ศ. 2550 มีพระราชกฤษฎีกายกฐานะขึ้นเป็นอำเภอ เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550
ที่ตั้งและอาณาเขต.
อำเภอดงเจริญมีอาณาเขตติดต่อกับเขตการปกครองข้างเคียง ดังนี้
ประวัติ.
ท้องที่อำเภอดงเจริญเดิมเป็นส่วนหนึ่งของอำเภอบางมูลนาก ทางราชการได้แบ่งพื้นที่การปกครองออกมาตั้งเป็น กิ่งอำเภอดงเจริญ ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน
ต่อมามีมติคณะรัฐมนตรีในวันที่ 15 พฤษภาคม พ.ศ. 2550 ให้ยกฐานะกิ่งอำเภอทั้งหมดในขณะนั้นจำนวน 81 กิ่งอำเภอขึ้นเป็นอำเภอ จึงได้มีพระราชกฤษฎีกายกฐานะกิ่งอำเภอดงเจริญขึ้นเป็น อำเภอดงเจริญ ในวันที่ 24 สิงหาคม พ.ศ. 2550 โดยให้มีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง.
การปกครองส่วนภูมิภาค.
อำเภอดงเจริญแบ่งเขตการปกครองย่อยออกเป็น 5 ตำบล 55 หมู่บ้าน ได้แก่
การปกครองส่วนท้องถิ่น.
ท้องที่อำเภอดงเจริญประกอบด้วยองค์กรปกครองส่วนท้องถิ่น 6 แห่ง ได้แก่
วิกิพีเดียภาษาสโลวัก

วิกิพีเดียภาษาสโลวัก  เป็นสารานุกรมวิกิพีเดียที่จัดทำขึ้นในภาษาสโลวัก สร้างขึ้นก่อนวันที่ 23 กันยายน พ.ศ. 2546 แต่เริ่มให้บริการในฤดูร้อน พ.ศ. 2547 วิกิพีเดียภาษานี้ผ่านเป้าหมาย 15,000 บทความในกันยายน พ.ศ. 2548 กับ 50,000 บทความในสิงหาคม พ.ศ. 2549 และ 100,000 บทความในสิงหาคม พ.ศ. 2551 จากนั้นจึงผ่านเป้าหมายที่มากกว่า 170,000 บทความในวันที่ 28 มีนาคม พ.ศ. 2555 และถึง 200,000 บทความในวันที่ 5 กุมภาพันธ์ พ.ศ. 2558
อำเภอเนินขาม

เนินขาม เป็นอำเภอหนึ่งของจังหวัดชัยนาท
ที่ตั้งและอาณาเขต.
อำเภอเนินขามตั้งอยู่ทางทิศตะวันตกเฉียงใต้สุดของจังหวัด มีอาณาเขตติดต่อกับเขตการปกครองข้างเคียง ดังต่อไปนี้
ประวัติ.
ท้องที่อำเภอเนินขามเดิมเป็นส่วนหนึ่งของอำเภอหันคา ทางราชการได้แบ่งพื้นที่การปกครองออกมาตั้งเป็น กิ่งอำเภอเนินขาม ตามประกาศกระทรวงมหาดไทยเมื่อวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และในวันที่ 24 สิงหาคม พ.ศ. 2550 จึงมีพระราชกฤษฎีกายกฐานะขึ้นเป็น อำเภอเนินขาม โดยให้มีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง.
การปกครองส่วนภูมิภาค.
อำเภอเนินขามแบ่งพื้นที่การปกครองออกเป็น 3 ตำบล 48 หมู่บ้าน ได้แก่
การปกครองส่วนท้องถิ่น.
ท้องที่อำเภอเนินขามประกอบด้วยองค์กรปกครองส่วนท้องถิ่น 3 แห่ง ได้แก่
อำเภอหาดสำราญ

หาดสำราญ เป็นอำเภอหนึ่งของจังหวัดตรัง
ที่ตั้งและอาณาเขต.
อำเภอหาดสำราญตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ท้องที่อำเภอหาดสำราญเดิมเป็นส่วนหนึ่งของตำบลตะเสะ ตำบลปากปรน (ปัจจุบันเปลี่ยนแปลงชื่อเป็นตำบลหาดสำราญ) และตำบลบ้านนา อำเภอปะเหลียน ซึ่งตั้งเป็นตำบลตั้งแต่ พ.ศ. 2450 และตั้งตำบลบ้าหวีขึ้นในวันที่ 30 กันยายน พ.ศ. 2490 โดยแยกบางหมู่บ้านออกมาจากการปกครองของตำบลบ้านนา จึงทำให้บริเวณนี้มีทั้งหมด 3 ตำบล ได้แก่ ตำบลหาดสำราญ ตำบลตะเสะ และตำบลบ้าหวี
ในปี พ.ศ. 2536 ราษฎรในพื้นที่ได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลหาดสำราญ โดยกระทรวงมหาดไทยได้พิจารณาเห็นว่าราษฎรทั้งสามตำบล ได้แก่ ตำบลบ้าหวี ตำบลตะเสะ และตำบลหาดสำราญ เป็นตำบลที่อยู่ไกลท้องที่ทุรกันดาร และห่างไกลจากตัวอำเภอ เจ้าหน้าที่มีโอกาสตรวจเยี่ยมเยือนดูแลทุกข์สุขของราษฎรน้อยมาก เพราะทางคมนาคมไม่สะดวก ซึ่งอาจเป็นการเสียหายในด้านการปกครอง ประกอบกับหมู่บ้านดังกล่าวมีโอกาสที่จะเจริญในอนาคต เพราะราษฎรอาศัยอยู่กันหนาแน่นมาก และมีพื้นที่ทำมาหากินได้ โดยเฉพาะมีทรัพยากรทางธรรมชาติ พอที่จะยกระดับการครองชีพของราษฎรทั้งสามตำบลดังกล่าวนี้ให้ดียิ่งขึ้น จึงแนะนำประชุมชี้แจงร่วมกับทางอำเภอปะเหลียนรายงานต่อกระทรวงมหาดไทย ขอจัดตั้งที่ว่าการกิ่งอำเภอขึ้น และเมื่อวันที่ 31 มีนาคม พ.ศ. 2537 จึงแยกออกมาเป็น กิ่งอำเภอหาดสำราญ โดยมีผลบังคับตั้งแต่วันที่ 30 เมษายน ปีเดียวกัน ที่มาของชื่อมาจากหาดสำราญ ชายหาดที่มีต้นสนหนาแน่นและสามารถมองเห็นเกาะเล็กใหญ่ต่าง ๆ มีลมพัดตลอดวันเหมาะสำหรับเป็นที่ตากอากาศ
ต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอหาดสำราญ โดยมีผลบังคับตั้งแต่วันที่ 8 กันยายน ปีเดียวกัน เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 และกลายเป็นอำเภอลำดับที่ 10 ของจังหวัดตรัง
การแบ่งเขตการปกครอง.
การปกครองส่วนภูมิภาค.
อำเภอหาดสำราญแบ่งพื้นที่การปกครองออกเป็น 3 ตำบล 22 หมู่บ้าน ได้แก่
การปกครองส่วนท้องถิ่น.
ท้องที่อำเภอหาดสำราญประกอบด้วยองค์กรปกครองส่วนท้องถิ่น 3 แห่ง ได้แก่
วิกิพีเดียภาษาสโลวีเนีย

วิกิพีเดียภาษาสโลวีเนีย  เป็นสารานุกรมวิกิพีเดียที่จัดทำขึ้นในภาษาสโลวีเนีย เริ่มสร้างเมื่อวันที่ 26 กุมภาพันธ์ ค.ศ. 2002 ณ เดือน 2025 วิกิพีเดียภาษานี้มีบทความประมาณ บทความ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
อำเภอเขาชะเมา

เขาชะเมา เป็นอำเภอหนึ่งของจังหวัดระยอง เป็นอำเภอที่ตั้งขึ้นลำดับ 7 ของจังหวัด มีชื่อมาจากอุทยานแห่งชาติเขาชะเมา – เขาวงกต ซึ่งเป็นที่รู้จักอย่างกว้างขวาง ซึ่งมีที่ทำการอุทยานอยู่ในเขตพื้นที่ ต่อมาตั้งขึ้นเป็นกิ่งอำเภอในวันที่ 8 มิถุนายน พ.ศ. 2536 และต่อมาได้ยกฐานะขึ้นเป็นอำเภอในวันที่ 8 กันยายน พ.ศ. 2550 
ที่ตั้งและอาณาเขต.
อำเภอเขาชะเมามีอาณาเขตติดต่อกับเขตการปกครองข้างเคียง ดังนี้
ประวัติ.
เมื่อปี พ.ศ. 2535 ราษฎรในพื้นที่ได้ยื่นเรื่องราวต่อราชการ ร่วมกับกำนัน ผู้ใหญ่บ้าน รวม 4 ตำบล ได้พิจารณาว่าสภาพทางภูมิศาสตร์ ลักษณะความเป็นอยู่ การประกอบอาชีพ แนวโน้มมีความเจริญในอนาคต และความเห็นชอบของคณะกรรมการหมู่บ้าน สภาตำบล หัวหน้าส่วนราชการประจำอำเภอ จังหวัด สภาจังหวัด สมาชิกสภาผู้แทนราษฎร และกระทรวงมหาดไทย จึงได้ประกาศเขตท้องที่อำเภอแกลงแยกพื้นที่ตำบลน้ำเป็น ตำบลห้วยทับมอญ ตำบลชำฆ้อ และตำบลเขาน้อย ออกมาตั้งเป็น กิ่งอำเภอเขาชะเมา ตามประกาศกระทรวงมหาดไทยเมื่อวันที่ 18 พฤษภาคม พ.ศ. 2536 โดยมีผลบังคับตั้งแต่วันที่ 31 พฤษภาคม ปีเดียวกัน
และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอเขาชะเมา โดยมีผลบังคับตั้งแต่วันที่ 8 กันยายน ปีเดียวกัน เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 และกลายเป็นอำเภอลำดับที่ 7 ของจังหวัดระยอง
การแบ่งเขตการปกครอง.
การปกครองส่วนภูมิภาค.
อำเภอเขาชะเมาแบ่งเขตการปกครองย่อยออกเป็น 4 ตำบล 29 หมู่บ้าน ได้แก่
การปกครองส่วนท้องถิ่น.
ท้องที่อำเภอเขาชะเมาประกอบด้วยองค์กรปกครองส่วนท้องถิ่น 4 แห่ง ได้แก่
วิกิพีเดียภาษาเซอร์เบีย

วิกิพีเดียภาษาเซอร์เบีย  เป็นสารานุกรมวิกิพีเดียที่จัดทำขึ้นในภาษาเซอร์เบีย เริ่มสร้างเมื่อ 16 กุมภาพันธ์ พ.ศ. 2546 ปัจจุบันวิกิพีเดียภาษาเซอร์เบียมีผู้ใช้ลงทะเบียน บัญชี (มีความเคลื่อนไหว บัญชี) และมีบทความมากกว่า บทความ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ธงชาติศรีลังกา

ธงชาติศรีลังกา เป็นธงสี่เหลี่ยมผืนผ้า กว้าง 1 ส่วน ยาว 2 ส่วน พื้นสีทอง ภายในประกอบด้วยแถบสีเขียวและสีแสดแนวตั้งที่ด้านคันธง ส่วนด้านปลายธงเป็นกรอบสี่เหลี่ยมสีแดงเลือดหมู ภายในมีรูปราชสีห์ยืน เท้าหน้าข้างหนึ่งถือดาบ ที่มุมสี่เหลี่ยมแต่ละมุมนั้นมีใบโพธิ์มุมละ 1 ใบ ธงนี้เรียกชื่ออีกอย่างว่า "ธงราชสีห์" ("Lion Flag") ธงนี้ใช้ครั้งแรกในปี พ.ศ. 2494 เมื่อประเทศศรีลังกายังใช้ชื่อว่ารัฐอธิราชซีลอน (Dominion of Ceylon) ภายใต้ความปกครองของสหราชอาณาจักรต่อมาจึงได้มีการแก้ไขให้เป็นธงแบบปัจจุบันเมื่อประเทศศรีลังกาได้รับเอกราชอย่างสมบูรณ์ในปี พ.ศ. 2515
ประวัติ.
เมื่อพระเจ้าวิชยะ กษัตริย์พระองค์แรกแห่งเกาะลังกาเสด็จมายังดินแดนแห่งนี้จากฝั่งอินเดียในปี พ.ศ. 57 พระองค์ได้ทรงนำเอาธงรูปราชสีห์มาใช้เป็นเครื่องหมายประจำพระองค์ สัญลักษณ์รูปราชสีห์จึงเริ่มมีบทบาทสำคัญในประวัติศาสตร์ศรีลังกานับแต่นั้นมา กษํตริย์ที่สืบทอดราชบัลลังก์ต่อมาจากพระเจ้าวิชยะต่างรับสืบทอดสัญลักณ์ราชสีห์ และสัญลักษณ์ดังกล่าวนี้ภายหลังได้กลายเป็นสัญลักษณ์แห่งอิสรภาพและความหวัง ตามตำนานในระยะต่อมากล่าวว่าเมื่อพระเจ้าทุฏฐคามณีทรงทำสงครามได้ชัยชนะจากพระเจ้าเอฬาระทมิฬซึ่งครอบครองส่วนหนึ่งของเกาะลังกาไว้นั้น พระองค์ทรงใช้ธงรูปราชสีห์ยืนถือดาบด้วยเท้าขวาหน้าและสัญลักษณ์รูปพระอาทิตย์และพระจันทร์
ธงรูปราชสีห์ได้ใช้มาจนถึงปี พ.ศ. 2358 จึงสิ้นสุดลงด้วยการที่พระเจ้าศรีวิกรมะราชสิงหะ กษัตริย์พระองค์สุดท้ายแห่งอาณาจักรแคนดี ลงพระนามในอนุสัญญาแคนดีเมื่อวันที่ 2 มีนาคมของปีนั้น โดยประกาศให้พระเจ้าจอร์จที่ 3 แห่งสหราชอาณาจักร ทรงมีฐานะเป็นกษัตริย์แห่งซีลอน ธงราชสีห์นั้นจึงถูกแทนที่ด้วยธงยูเนี่ยนแจ็คของสหราชอาณาจักรในฐานะธงชาติซีลอน ส่วนรัฐบาลบริติชซีลอนนั้นใช้ธงอีกอย่างหนึ่งเป็นสัญลักษณ์ต่างหาก สำหรับธงราชสีห์เดิมนั้น ฝ่ายอังกฤษได้นำไปไว้ที่สหราชอาณาจักรและถูกเก็บรักษาไว้ที่รอแยลฮอลปิตอลเชลซี (Royal Hospital Chelsea) ในเมืองเชลซี กาลเวลาที่ผ่านไปหลายปีทำให้ชาวลังกาหลงลืมรูปแบบดั้งเดิมของธงนี้ไป
หลังจากนั้น ด้วยความเคลื่อนไหวเพื่อเรียกร้องเอกราชที่เข้มแข็งขึ้นในช่วงต้นคริสต์ศตวรรษที่ 20 อี.ดับเบิลยู. เปเรรา (E. W. Perera) ซึ่งเป็นบุคคลสำคัญในขบวนการเรียกร้องเอกราชของศรีลังกา จึงได้ค้นพบธงราชสีห์ของเดิมซึ่งถูกเก็บไว้ที่อังกฤษอีกครั้ง ด้วยความช่วยเหลือของ ดี.อาร. วิเชนวาร์เดเน ภาพของธงดังกล่าวจึงได้ถูกนำมาตีพิมพ์ในหนังสือพิมพ์ "ดินามินา" ("Dinamina") ฉบับพิเศษ เพื่อระลึกถึงการครบรอบ 100 ปีแห่งการเสียเอกราชของศรีลังกา เนื่องจากตกเป็นอาณานิคม และเป็นส่วนหนึ่งของประเทศอื่น ๆ ธงราชสีห์ได้กลายเป็นจุดดึดดูดความสนใจของสาธารณชน ซึ่งได้เห็นธงนี้เป็นครั้งแรกหลังการล่มสลายของอาณาจักรแคนดี
ธงราชสีห์ได้รับการยอมรับเป็นธงชาติในฐานะธงชาติของรัฐอธิราชซีลอน เมื่อ พ.ศ. 2491 อย่างไรก็ตามต่อมาได้มีกานเปลี่ยนแปลงลักษณะของธงอีกในปี พ.ศ. 2496 และ พ.ศ. 2515 โดยในการเปลี่ยนแปลงครั้งหลังสุดเมื่อ พ.ศ. 2515 นั้น ได้มีการเปลี่ยนเอารูปปลายหอกที่อยู่ตรงมุมธงทั้งสี่มุมเป็นรูปใบโพธิ์แทน ตามคำแนะนำของนิสสันกา วิเชเยรัตเน (Nissanka Wijeyeratne) รัฐมนตรีว่าการกระทรวงกิจการวัฒนธรรมและประธานคณะกรรมการพิจารณาแบบธงชาติและเครื่องหมายประจำชาติในเวลานั้น รูปใบโพธิ์ทั้งสี่ที่เพิ่มเข้ามานั้นมีความหมายถึงคุณธรรม 4 ข้อ คือ เมตตา กรุณา มุทิตา และอุเบกขา 
ความหมาย.
สัญลักษณ์แต่ละอย่างในธงชาติศรีลังกามีดังนี้
วิกิพีเดียภาษาเซบัวโน

วิกิพีเดียภาษาเซบัวโน  เป็นสารานุกรมวิกิพีเดียที่จัดทำขึ้นในภาษาเซบัวโน ปัจจุบันมีบทความ บทความ ส่วนใหญ่สร้างโดย Lsjbot และมีผู้ใช้ที่มีความเคลื่อนไหว บัญชี
ประวัติและการเติบโตของบทความ.
วิกิพีเดียภาษาเซบัวโนเปิดบริการในเดือนมิถุนายน ค.ศ. 2005 ในเดือนมกราคม ค.ศ. 2006 มีการสร้างบทความถึง 1,000 บทความ จากนั้นจึงเพิ่มเป็น 1,400 บทความในเดือนพฤศจิกายน ค.ศ. 2006 ในช่วงปลาย ค.ศ. 2006 ถึง 2007 กลุ่มบอตได้สร้างบทความเกี่ยวกับเทศบาลของฝรั่งเศสถึงหนึ่งหมื่นกว่าบทความ
ในช่วงปลาย ค.ศ. 2012 จำนวนบทความในภาษานี้เพิ่มขึ้นถึงประมาณ 30,000 บทความ ต่อมาในเดือนธันวาคม ค.ศ. 2012 Lsjbot เริ่มต้นสร้างบทความ ทำให้เกิดบทความใหม่เพิ่มขึ้นอย่างมหาศาลใน ค.ศ. 2013 และจากเดือนกุมภาพันธ์ถึงธันวาคม ค.ศ. 2013 จำนวนบทความเพิ่มขึ้นถึง 9 เท่า ในช่วงปลาย ค.ศ. 2015 ประมาณร้อยละ 99 จากบทความ 1.4 ล้านบทความในเวลานั้นสร้างขึ้นโดยบอต โดยรวมบทความเกี่ยวกับท้องที่ประมาณ 25,000 บทความ และบทความสิ่งมีชีวิตที่เหลือสร้างโดย Lsjbot
วิกิพีเดียภาษาเตลูกู

วิกิพีเดียภาษาเตลูกู  เป็นสารานุกรมวิกิพีเดียที่จัดทำขึ้นในภาษาเตลูกู เริ่มสร้างเมื่อ 10 ธันวาคม ค.ศ. 2003 ณ วันที่ 28 สิงหาคม ค.ศ. 2016 วิกิพีเดียภาษานี้มี 65,048 บทความ ซึ่งอยู่ในอันดับ 5 ในวิกิพีเดียภาษากลุ่มอินเดีย เป็นรองเพียงภาษาฮินดี, อูรดู, ทมิฬ และเนวาร์
วิกิพีเดียภาษาละติน

วิกิพีเดียภาษาละติน  เป็นสารานุกรมวิกิพีเดียที่จัดทำขึ้นในภาษาละติน สร้างขึ้นในเดือนพฤษภาคม ค.ศ. 2002 ณ เดือน 2025 วิกิพีเดียภาษานี้มีบทความประมาณ บทความ ในขณะที่เนื้อหาหลักทั้งหมดเป็นภาษาละติน แต่ผู้ใช้มักใช้ภาษาสมัยในการอภิปราย เนื่องจากมีความสะดวกกว่า เช่น ภาษาอังกฤษ, ภาษาฝรั่งเศส, ภาษาอิตาลี, ภาษาเยอรมัน หรือภาษาสเปน
นักวิชาการภาษาละตินมืออาชีพได้สังเกตเห็นการปรับปรุงอย่างค่อยเป็นค่อยไปในสารานุกรมนี้ Robert Gurval รายงานว่า "บทความเหล่านี้ดูดีมาก" ถึงแม้ว่าผู้มีส่วนร่วมบางคนเขียนภาษานี้ได้ไม่สมบูรณ์แบบ วิกิพีเดียภาษาละตินเป็นวิกิพีเดียภาษาแรกที่เขียนด้วยภาษาที่เลิกใช้งานแล้ว ส่วนภาษาอื่น ๆ อย่างวิกิพีเดียภาษาสลาวอนิกคริสตจักรเก่าสร้างขึ้นในภายหลัง
แนตจีโอแอดเวนเจอร์

แนต จีโอ แอดเวนเจอร์  เป็นช่องรายการเกี่ยวกับการผจญภัยนอกบ้าน ที่ออกอากาศในภูมิภาคเอเชีย ยุโรป และ ออสเตรเลีย โดยในประเทศไทยสามารถรับชมช่องรายการนี้ได้ ผ่านทาง ทรูวิชั่นส์ ช่อง 38
รายการที่ออกอากาศผ่านทางช่อง Nat Geo Adventure นั้นเกี่ยวข้องกับการผจญภัยนอกบ้าน, การท่องเที่ยวแนวผจญภัย รวมถึงเหตุการณ์สำคัญต่างๆ รอบโลก โดยตั้งแต่วันที่ 1 พฤษภาคม ปี ค.ศ. 2007 ช่องรายการได้ทำการเปลี่ยนชื่อจาก Adventure One เป็น Nat Geo Adventure ในทุกประเทศ
เมื่อเดือน พฤษภาคม พ.ศ. 2555 ที่ผ่านมา แนต จีโอ แอดเวนเจอร์ ได้ย้ายการออกอากาศไปที่ช่องของจีเอ็มเอ็ม แกรมมี่ แล้ว
เนชั่นแนลจีโอกราฟิก

เนชั่นแนล จีโอกราฟิก  หรือเดิมเรียกว่า เนชั่นแนล จีโอกราฟิก แชนแนล  เป็นช่องรายการโทรทัศน์ที่ออกอากาศสารคดีต่างๆ จาก National Geographic Society และรายการสารคดีอื่นๆ ที่คล้าย ดิสคัฟเวอรี่ แชนแนล ดังเช่น ธรรมชาติ, วิทยาศาสตร์ และประวัติศาสตร์
ภาพรวม.
ในเดือนกันยายน ปี ค.ศ. 1997 ช่อง National Geographic Channel ช่องแรกของโลกได้ออกอากาศในทวีปยุโรป และ ออสเตรเลีย ในเดือนสิงหาคม ปี ค.ศ. 1998 National Geographic Channel ของเอเชีย ได้เริ่มออกอากาศโดยเป็นหุ้นส่วนกันกับ STAR TV (ออกอากาศแทนที่ช่อง NBC Asia) โดยปัจจุบัน ช่องรายการนี้สามารถรับชมได้ผ่าน 143 ประเทศ กว่า 160 ล้านครัวเรือน และ 25 ภาษา โดยประเทศไทย สามารถรับชมได้ผ่าน ทรูวิชั่นส์ ช่อง 167 และ 558 ในระบบเอชดีทั้งระบบเคเบิลใยแก้ว และจานดาวเทียม เฉพาะสมาชิกแพ็กเกจแพลทินัม เอชดี และโกลด์ เอชดี เท่านั้น (ตั้งแต่ปี พ.ศ. 2560)
ในสหรัฐอเมริกา National Geographic Channel ได้เริ่มออกอากาศในเดือนมกราคม ปี ค.ศ. 2001 ซึ่งเป็นการร่วมมือกันระหว่าง National Geographic Television & Film และ Fox Cable Networks โดย National Geographic จัดการด้านรายการที่นำมาออกอากาศ และกลุ่มของ Fox Networks จัดการเกี่ยวกับการแพร่ภาพ การตลาด และโฆษณา โดยออกอากาศผ่านทางเคเบิล ในระบบ ดิจิตอล และผ่าน ดาวเทียม
ในแคนาดา ช่องรายการนี้เป็นของ Alliance Atlantis และ National Geographic Channel สหรัฐอเมริกา โดยในยุโรปนั้น ช่องรายการนี้จัดการและบริหารโดยบริษัทในเครือของ Fox ชื่อ British Sky Broadcasting (BSkyB) ซึ่งรวมถึงช่องรายการในรูปแบบภาษาอังกฤษ สำหรับ สหราชอาณาจักร และ ไอร์แลนด์ ออกฉายผ่าน Sky Digital ซึ่งเป็นผู้ให้บริการโทรทัศน์ในรูปแบบ Pay TV
ใน ออสเตรเลีย National Geographic Channel ออกอากาศผ่าน Foxtel, Optus, Austar, Neighbourhood Cable, TransTV, และ SelecTV โดยในแบบฉบับของออสเตรเลียนั้นรวมถึงพิธีกร การโฆษณา สารคดีชุด และรายการพิเศษจากออสเตรเลีย
ใน นิวซีแลนด์ National Geographic Channel ออกอากาศทาง SKY Network Television และ TelstraClear InHomeTV
ใน แอฟริกาใต้ ซึ่งออกอากาศผ่านดาวเทียม ("หรือเรียกว่า DStv") โดยบริการโทรทัศน์ดาวเทียมในระบบดิจิตอลจาก MultiChoice ในแอฟริกา
รายการที่ออกอากาศ.
<templatestyles src="Div col/styles.css"/>
ซันนี่ สุวรรณเมธานนท์

ซันนี่ สุวรรณเมธานนท์ (เกิด 18 พฤษภาคม พ.ศ. 2524) ชื่อเล่น ซันนี่ เป็นนักแสดงและนายแบบชาวไทย มีเชื้อสายไทย-สิงคโปร์-ฝรั่งเศส แจ้งเกิดจากบทบาท “หมู/ไข่ย้อย” จากภาพยนตร์เรื่อง เพื่อนสนิท (2548) ซึ่งผลงานดังกล่าวทำให้เขาได้รับรางวัลนักแสดงนำชายยอดเยี่ยมจาก คม ชัด ลึก อวอร์ด ประจำปี 2548
ประวัติ.
เกิดเมื่อวันที่ 18 พฤษภาคม พ.ศ. 2524 เป็นนักแสดงที่มีเชื้อสายไทย สิงคโปร์ และฝรั่งเศส เกิดและโตในประเทศไทย โดยเป็นบุตรของนายเพ็ชร์รัตน์ สุวรรณเมธานนท์ ลูกครึ่งไทย-สิงคโปร์ อดีตกัปตันสายการบินเอกชนแห่งหนึ่ง กับนางมาจอลิน (เสียชีวิตแล้ว) สตรีชาวฝรั่งเศสลูกทูตทหาร มีพี่สาวชื่อภาวินี และพี่ชายชื่อไมเคิล เรียนชั้นประถม - มัธยมปีที่ 3 ที่โรงเรียนพระมหาไถ่ศึกษา จบชั้นมัธยมศึกษาตอนปลาย มัธยมปีที่ 4 - 6 จากโรงเรียนสุรศักดิ์มนตรี หลังจากนั้นเข้าศึกษาต่อระดับอุดมศึกษาที่คณะนิเทศศาสตร์ มหาวิทยาลัยอัสสัมชัญ เดิมเขาเคยนับถือศาสนาคริสต์ แต่ปัจจุบันไม่ได้นับถือศาสนาใด
เข้าสู่วงการบันเทิงจากการถ่ายโฆษณา ผลงานเช่น โฆษณา เคทีซี-แคช เอไอเอส ทีซีบี ทูน่าสเปรด เบียร์สิงห์ ฮานามิ ฯลฯ ในปี 2548 กับผลงานภาพยนตร์เรื่องแรก เรื่อง "เพื่อนสนิท" ที่ถือว่าเป็นการแจ้งเกิดของซันนี่ และจากบทบาทนี้ทำให้ซันนี่ได้รับรางวัลนักแสดงนำชายยอดเยี่ยม จากคม ชัด ลึก อวอร์ด ประจำปี 2548 และกลับมาร่วมงานกับผู้กำกับฯ คนเดิมอีกครั้งในปี 2550 กับภาพยนตร์เรื่อง "สายลับจับบ้านเล็ก" ซึ่งซันนี่ได้ร้องเพลง "คนของเธอ" ประกอบภาพยนตร์สายลับจับบ้านเล็ก แต่เดิมซันนี่เคยเป็นสมาชิกวงคิงคองโปรเจ็กต์ ตระเวนเล่นดนตรีตามร้านเป็นอาชีพเสริมที่ ร้านแจ่มบาร์ กับร้าน PLAY เล่นมา 3 ปีครึ่ง ก็ได้ลาออกจากวง
หม่อมลุดมิลา ทองใหญ่ ณ อยุธยา

หม่อมลุดมิลา ทองใหญ่ ณ อยุธยา หรือ ลุดมิลา เซียร์เกเยฟนา บาร์ซูโควา  (28 กันยายน พ.ศ. 2433 — 14 ธันวาคม พ.ศ. 2523) เกิดที่เซนต์ปีเตอร์เบิร์ก มีเชื้อสายคอสแซค มาจากต้นตระกูลของปู่คืออีวาน ยาคอฟเลวิช บาร์ซูคอฟ ข้าราชการในราชสำนักของมหาจักรพรรดิถึงสามสมัย คือ ตั้งแต่พระเจ้าอเล็กซานเดอร์ที่ 2 พระเจ้าอเล็กซานเดอร์ที่ 3 จนถึงพระเจ้านิโคลัสที่ 2 สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ ได้ทรงเรียกชื่อสำหรับภาษาไทยว่า หม่อมมลิ
หลังจากที่สมรสกับหม่อมเจ้าทองฑีฆายุ ทองใหญ่แล้ว ได้เดินทางมายังสยาม ในปี พ.ศ. 2454 เมื่ออายุได้ 21 ปี และได้พำนักอยู่ตลอดจนกระทั่งถึงอนิจกรรมเมื่อวันที่ 14 ธันวาคม พ.ศ. 2523 สิริอายุ 90 ปี
โอรสและธิดา.
หม่อมลุดมิลา มีโอรสและธิดากับหม่อมเจ้าทองฑีฆายุ ทองใหญ่ เป็นชายสอง หญิงสอง คือ
เจนเทิ่ล วอร์ดส์

เจนเทิ่ล วอร์ดส์ (; โรมาจิ: "Jentoru Wadozu"; : Gentle Words) เป็นซิงเกิลที่ 9 ของคุมิ โคดะในรูปแบบแม็กซี่ซิงเกิล วางจำหน่ายเมื่อวันที่ 10 ธันวาคม พ.ศ. 2546 เปิดตัวสัปดาห์แรกในอันดับที่ 15 ของออริกอนชาร์ต โดยมียอดขายรวมประมาณ 27,164 แผ่น เพลง Gentle Words เป็นเพลงประกอบโฆษณายารักษาโรคไซนัสของซาโต้เฮลท์แคร์
คัมวิธมี

คัม วิธ มี (; โรมาจิ: "Kamu Wizu Mi"; : COME WITH ME) เป็นซิงเกิลที่ 8 ของคุมิ โคดะในรูปแบบแม็กซี่ซิงเกิลขนาด 12 ซม. และ 12 นิ้ว วางจำหน่ายเมื่อวันที่ 27 สิงหาคม พ.ศ. 2546 เปิดตัวสัปดาห์แรกในอันดับที่ 14 ของออริกอนชาร์ต โดยมียอดขายรวมประมาณ 42,000 แผ่น เพลง COME WITH ME เป็นเพลงประกอบโฆษณาเยลลี่ของบริษัทโชยะอุเมะชู แล้วก็ยังมีเพลง real Emotion กับเพลง 1000の言葉 เวอร์ชันภาษาอังกฤษเป็นเพลงหน้าบี โดยที่เพลง real Emotion กับเพลง 1000の言葉 เวอร์ชันภาอังกฤษที่ประกอบเกมไฟนอลแฟนตาซี X-2นั้น เป็นผลงานของวง Sweetbox
มิวสิกวิดีโอเพลง COME WITH ME ถ่ายทำที่ประเทศไทย โดยเนื้อเรื่องเป็นเรื่องราวเกี่ยวกับชายสองคนอยากเข้าไปดูการแสดงของคุมิ โคดะบริเวณชายหาดที่เต็มไปด้วยนักท่องเที่ยวที่มาในงานสังสรรค์
เรือหลวงพระร่วง

เรือหลวง"พระร่วง" เป็นเรือหลวงลำแรกในประวัติศาสตร์ไทย ซึ่งข้าราชการและประชาชนผู้มีความจงรักภักดีต่อพระบาทสมเด็จพระมงกุฏเกล้าเจ้าอยู่หัว เรี่ยไรทุนทรัพย์ซื้อเรือรบถวายเป็นราชพลี พระบาทสมเด็จพระมงกุฎเกล้าเจ้าอยู่หัว จากการจัดตั้งจัดตั้ง ราชนาวีสมาคมแห่งกรุงสยามในพระบรมราชูปถัมภ์ (The Royal Navy League of Siam) ขึ้นเมื่อวันที่ 5 พฤศจิกายน พ.ศ. 2457 ซึ่งพระบาทสมเด็จพระมงกุฎเกล้าเจ้าอยู่หัวทรงมีความยินดีและเห็นชอบ ได้ทรงพระกรุณาโปรดเกล้า ฯ พระราชทานนามเรือนี้ว่า "พระร่วง" อันเป็นสิริมงคลตามวีรกษัตริย์อันเป็นที่นับถือของชาวไทยทั่วไป
รัชกาลที่ 6 ทรงพระราชทานพระราชทรัพย์ส่วนพระองค์เป็นจำนวน 80,000 บาท และพระบรมวงศานุวงศ์และข้าราชการได้พร้อมใจกันออกทุนเรี่ยไรถวาย เมื่อครั้งจัดงานพระราชพิธีทวีธาภิเษกในรัชกาลที่ 5 ซึ่งยังเหลือจากการใช้จ่ายเป็นจำนวนเงิน 116,324 บาท ทั้งยังได้รับพระมหากรุณาธิคุณจากสมเด็จพระศรีพัชรินทราบรมราชินีนาถ ซึ่งโปรดเกล้า ฯ พระราชทานทรัพย์อีกเป็นจำนวนเงิน 40,000 บาท เมื่อรวมกับเงินที่เรี่ยไรทั่วพระราชอาณาจักร ได้จำนวนรวมทั้งสิ้น 3,514,604 บาท 1 สตางค์ ในปี พ.ศ. 2463
นายพลเรือโท พระเจ้าพี่ยาเธอ กรมหมื่นชุมพรเขตรอุดมศักดิ์ ทรงได้รับแต่งตั้งเป็นข้าหลวงพิเศษออกไปจัดซื้อเรือในภาคพื้นยุโรปพร้อมด้วยนายทหารอีก 5 นาย คณะข้าหลวงพิเศษตรวจการซื้อเรือในภาคพื้นยุโรปชุดนี้โดยได้คัดเลือกเรือพิฆาต "เอชเอ็มเอส เรเดียนท์" ("HMS Radiant") ของบริษัทธอร์นิครอฟท์ (Thornycroft Co.) สร้างที่ เมืองเซาแธมป์ตัน สหราชอาณาจักร ซึ่งเห็นว่าเหมาะสมแก่ความต้องการของกองทัพเรือและเป็นเรือที่ต่อขึ้นเมื่อวันที่ 5 พฤศจิกายน พ.ศ. 2459 ในระหว่างสงครามโลกครั้งที่ 1 ครั้นสงครามยุติลงเมื่อ พ.ศ. 2461 อังกฤษจึงยินดีขาย คณะข้าหลวงพิเศษได้ตกลงซื้อเรือลำนี้เป็นเงิน 200,000 ปอนด์ ส่วนเงินที่เหลือจากการซื้อเรือนั้นได้พระราชทานให้แก่กองทัพเรือไว้สำหรับใช้สอย เรือลำนี้เดินทางจากสหราชอาณาจักรเข้ามาถึงประเทศสยามเมื่อวันที่ 7 ตุลาคม พ.ศ. 2463
สมรรถนะของเรือหลวงพระร่วง.
สมรรถนะของเรือหลวงพระร่วงมีดังนี้ คือ มีระวางขับน้ำ 1,046 ตัน ความยาวตลอดลำ 83.57 เมตร ความกว้างสุด 8.34 เมตร กินน้ำลึก 4 เมตร อาวุธปืน 102 ม.ม. 3 กระบอก ปืน 76 ม.ม. 1 กระบอก ต่อมาติดปืน 40 ม.ม. 2 กระบอก ปืน 20 ม.ม. 2 กระบอก มีตอร์ปิโด 21 นิ้ว 4 ท่อ มีรางปล่อยระเบิดลึก และมีแท่นยิงปืนระเบิดลึก 2 แท่น เครื่องจักรเป็นแบบไอน้ำแบบ บี.ซี. เกียร์ เทอร์ไบน์ จำนวน 2 เครื่อง ใบจักรคู่ กำลัง 29, 000 แรงม้า ความเร็วสูงสุด 35 น นอต ความเร็วมัธยัสถ์ 14 นอต รัศมีทำการเมื่อความเร็วมัธยัสถ์ 1,896 ไมล์ ทหารประจำเรือ 135 คน
โอเปก

องค์การกลุ่มประเทศผู้ส่งออกน้ำมัน  หรือ โอเปก ("-pek") กำเนิดใน พ.ศ. 2503 มีสมาชิกก่อตั้ง 5 ประเทศ ประกอบด้วยประเทศซาอุดีอาระเบีย อิรัก อิหร่าน คูเวต และเวเนซุเอลา เดิมมีสำนักงานใหญ่ที่ประเทศสวิตเซอร์แลนด์ ปัจจุบัน โอเปกมีสมาชิกเพิ่มอีก 7 ประเทศ คือ สหรัฐอาหรับเอมิเรตส์ ไนจีเรีย แอลจีเรีย ลิเบีย กาบอง (ต่อมาถอนตัวในปี ค.ศ. 2008 แล้วกลับมาในปี ค.ศ. 2016) อิเควทอเรียลกินี และล่าสุดสาธารณรัฐคองโก รวมเป็น 12 ประเทศ โดยได้ย้ายสำนักงานใหญ่ไปที่กรุงเวียนนา ประเทศออสเตรีย ตั้งแต่ ค.ศ. 1965 กลุ่มโอเปกถือเป็นกลุ่มผู้ส่งออกน้ำมันที่สำคัญ ซึ่งหากกลุ่มโอเปกลดกำลังการผลิตลงก็จะส่งผลให้ราคาน้ำมันตลาดโลกปรับตัวสูงขึ้นรวมถึงประเทศทางเอเชียรวมทั้งประเทศไทยด้วยเช่นกัน แต่ถ้าหากกลุ่มโอเปกกลับมาเพิ่มการผลิตมากขึ้น ก็จะทำให้ราคาน้ำมันตลาดโลกปรับตัวลดลงด้วยเช่นเดียวกัน เนื่องจากมีการผลิตและส่งออกน้ำมันในปริมาณที่เพียงพอต่อมวลมนุษชาติโดยเฉพาะประเทศแถบเอเชีย
มาริ ยางูจิ

มาริ ยางูจิ (ญี่ปุ่น : 矢口真里/อังกฤษและโรมะจิ : Yaguchi Mari) (เกิดวันที่ 20 มกราคม พ.ศ. 2526) เป็นนักร้อง นักแสดงและพิธีกรหญิงชาวญี่ปุ่น เธอเป็นอดีตสมาชิกรุ่นที่ 2 ของมอร์นิงมูซูเมะ
ประวัติการทำงาน.
ยางูจิได้รับเลือกให้เป็นสมาชิกรุ่นที่ 2 ของมอร์นิงมูซูเมะผ่านโครงการ “มอร์นิงมูซูเมะ สึอิกะออดิชัน”(モーニング娘。追加オーディション) ในปี พ.ศ. 2541 พร้อมกับเค ยาซูดะและซายากะ อิจิอิ พวกเธอทั้ง 3 คนในฐานะสมาชิกรุ่นที่ 2 ได้ปรากฏตัวครั้งแรกในซิงเกิลที่ 2 "ซัมเมอร์ไนท์ทาวน์"
ในเพลงซิงเกิลที่ 8 ของมอร์นิงมูซูเมะที่ชื่อว่า “โคอิโนะ แดนซ์ไซต์” มีเนื้อเพลงอยู่ท่อนหนึ่งที่ยางูจิจะต้องร้องคนเดียวว่า “เซ็กซี่บีม!”(セクシービーム!) โดยท่อนเพลงสั้น ๆ ท่อนนี้เองที่ทำให้เธอมีสัญลักษณ์ใหม่ขึ้นมา โดยคำว่า “เซ็กซี่บีม” ได้กลายเป็นวลีประจำปากของเธอ และเป็นที่รู้กันในหมู่เพื่อนศิลปินนักร้องและแฟนคลับด้วย 
เมื่อมาถึงปีที่ 7 ของยางูจิในมอร์นิงมูซูเมะ เธอก็ได้ขอลาออกจากมอร์นิงมูซูเมะอย่างกะทันหัน โดยที่เธอได้ให้เหตุผลของการกระทำครั้งนี้ว่า เธอต้องการจะขยับไปสร้างอาชีพที่มีความเป็นผู้ใหญ่มากขึ้น แต่ก็มีบางคนที่บอกว่า เธอต้องออกไปก่อนเพราะมีคนจับได้และมีรูปภาพที่เป็นหลักฐานว่า "เธอกำลังมีความสัมพันธ์กับนักแสดงหนุ่มที่ชื่อ โองูริ ชุง ในขณะที่ตอนนั้นเธอมีอายุเพียง 22 ปี
หลังจากที่ยางูจิได้อำลาจากมอร์นิงมูซูเมะไป เธอก็ได้หันไปสร้างผลงานเพลงเดี่ยว โดยผลงานชิ้นแรกของเธอมีชื่อว่า “นิงิยากะนะฟูยุ” ซึ่งเป็นงานที่ได้วงไอดอลหญิง “เบอรรีซ์ โควโบว” มาช่วยร้อง โดยเพลงนี้ยังมีท่อนที่เอาไปเชื่อมต่อกับเพลงซิงเกิลที่ชื่อ “กักฮยากุไคบุงไอชิเตคุดาไซ” ของทางเบรรีซ์ โควโบว ด้วย
ชีวิตส่วนตัว.
ยางูจิได้แต่งงานครั้งแรกกับนักแสดงหนุ่มชาวญี่ปุ่น มาซายะ นากามูระ ในปี พ.ศ. 2554 แต่ไม่มีลูกด้วยกัน หลังจากนั้น 2 ปีถัดมา ทั้งคู่ได้หย่ากัน
ต่อมาในปี พ.ศ. 2561 ยางูจิแต่งงานครั้งที่ 2 กับอดีตนายแบบชาวญี่ปุ่นและมีลูกด้วยกัน 2 คน
พระเจ้าบรมวงศ์เธอ เจ้าฟ้ากรมขุนขัตติยกัลยา

พระเจ้าบรมวงศ์เธอ เจ้าฟ้ากรมขุนขัตติยกัลยา<templatestyles src="การอ้างอิง/styles.css"/>[ก] (10 ธันวาคม พ.ศ. 2398 - 13 พฤษภาคม พ.ศ. 2425) มีพระนามเดิมว่า พระเจ้าลูกเธอ พระองค์เจ้ากรรณิกาแก้ว เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่พระสัมพันธวงศ์เธอ พระองค์เจ้าพรรณราย และเป็นพระโสทรเชษฐภคินีในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
พระประวัติ.
พระเจ้าบรมวงศ์เธอ เจ้าฟ้ากรมขุนขัตติยกัลยา เป็นพระราชธิดา พระองค์ที่ 21 ในพระบาทสมเด็จพระจอมเกล้าเจ้าอยู่หัว และลำดับที่ 1 ที่ประสูติแต่พระสัมพันธวงศ์เธอ พระองค์เจ้าพรรณราย ประสูติเมื่อวันจันทร์ เดือนอ้าย ขึ้น 2 ค่ำ ปีเถาะ สัปตศก จุลศักราช 1217 ตรงกับวันที่ 10 ธันวาคม พ.ศ. 2398 มีพระโสทรกนิษฐภาดาหนึ่งพระองค์ คือ สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เมื่อพระชันษาครบเดือน พระบาทสมเด็จพระจอมเกล้าเจ้าอยู่หัวพระราชทานพระนามว่า พระเจ้าลูกเธอ พระองค์เจ้ากรรณิกาแก้ว โดยได้พระราชทานพระนามพร้อมคาถาภาษามคธว่า
“ให้พระนามพระเจ้าลูกเธอหญิง ในหม่อมเจ้าพรรณรายว่า พระเจ้าลูกเธอ พระองค์เจ้ากรรณิกาแก้ว จงเจริญอายุ วรรณ สุข พล ปฏิภาณ ในนามวรรคบริวารวันนี้ทุกประการเทอญ
พระราชทาน ณ วัน ๕ ฯ๓ ๒ ค่ำ ปีเถาะ สัปตศก
สุขินีว อยํ โหตุ โสภา ราชกุมาริกา
ทีฆายุกา อโรคี จ ลาภินี จ ยสสฺสินี”
ซึ่งคาถาพระราชทานพระพรภาษามคธแปลความได้ว่า
ราชกุมาริกางามนี้ จงมีความสุขและอายุยืนยาว ไม่มีโรคาพาธิและมีลาภยศ เทอญ
ในสมัยรัชกาลที่ 5 พระบาทสมเด็จพระจุลจอมเกล้าเจ้าอยู่หัว โปรดให้เปลี่ยนคำนำพระนามเป็น พระเจ้าน้องนางเธอ
พระเจ้าน้องนางเธอ พระองค์เจ้ากรรณิกาแก้ว สิ้นพระชนม์ในสมัยรัชกาลที่ 5 เมื่อวันพุธ เดือน 7 ขึ้น 14 ค่ำปีมะเมีย สัปจศก จุลศักราช 1244 ตรงกับวันที่ 13 พฤษภาคม พ.ศ. 2425 สิริพระชันษา 26 ปี
เมื่อวันที่ 12 กันยายน ปีเดียวกัน พระบาทสมเด็จพระจุลจอมเกล้าเจ้าอยู่หัวโปรดให้สถาปนาพระอัฐิเป็น พระเจ้าน้องนางเธอ กรมขุนขัติยกัลยา
เมื่อวันที่ 18 เมษายน พ.ศ. 2426 มีพระราชพิธีพระราชทานเพลิงพระศพ ณ พระเมรุ ท้องสนามหลวง 
เมื่อวันที่ 18 ธันวาคม พ.ศ. 2430 โปรดให้สถาปนาพระอัฐิ พระเจ้าน้องนางเธอ กรมขุนขัติยกัลยา และสถาปนา พระเจ้าน้องยาเธอ กรมขุนนริศรานุวัดติวงศ์ ขึ้นเป็น เจ้าฟ้า พร้อมกัน เหตุที่สถาปนาเป็นเจ้าฟ้านั้น เพราะพระสัมพันธวงศ์เธอ พระองค์เจ้าพรรณราย เป็นพระกนิษฐภคินีร่วมพระบิดาในสมเด็จพระเทพศิรินทราบรมราชินี
ในรัชสมัยพระบาทสมเด็จพระมงกุฎเกล้าเจ้าอยู่หัว โปรดให้เปลี่ยนคำนำพระนามเป็น "พระเจ้าบรมวงษ์เธอ" ตั้งแต่วันที่ 23 ตุลาคม พ.ศ. 2453
ฟ้าประกอบ รักเกียรติยิม

ฟ้าประกอบ รักเกียรติยิม ชื่อจริงว่า ประหยัด ไสวงาม เป็นชาวจังหวัดขอนแก่น เกิดเมื่อ 7 สิงหาคม พ.ศ. 2518 สถิติการชก 55 ครั้ง ชนะ 51 (น็อค 34) แพ้ 4
ประวัติ.
ฟ้าประกอบเริ่มต้นจากการชกมวยไทยตามเวทีมวยแถวบ้านเกิดในชื่อ ก้องอีสาน ศิษย์กุดเชือก แต่ส่วนใหญ่แล้วชกแพ้มากกว่าชนะ ฟ้าประกอบจึงเลิกชกแล้วเดินทางมาทำงานเป็นช่างเฟอร์นิเจอร์กับพี่ชายในกรุงเทพฯเมื่อ พ.ศ. 2534 แต่เหมือนโชคชะตาลิขิตให้เป็นนักมวย ที่ทำงานในกรุงเทพฯของเขาอยู่ใกล้กับค่ายศิษย์กวนอิมของธวัชชัย เลิศธนากุลวัฒน์ เพื่อนๆจึงชวนฟ้าประกอบให้ลองเข้าไปซ้อมมวยในค่ายนั้น อรชุนน้อย ฮ.มหาชัย เทรนเนอร์ของค่ายศิษย์กวนอิมเห็นหน่วยก้านของฟ้าประกอบแล้วชอบใจจึงชักชวนให้เขาขึ้นชกมวยในชื่อใหม่ว่า ฟ้าประกอบ ศิษย์กวนอิม ตามชื่ออดีตนักมวยไทยชื่อดังชาวขอนแก่น ฟ้าประกอบ สิงห์สามเหลี่ยม
ฟ้าประกอบซ้อมมวยอยู่ไม่นาน ก็ได้ขึ้นชกมวยสากลที่เวทีราชดำเนิน ซึ่งเขาแสดงฝีมือได้ดี ชกชนะ 3 ครั้งรวด ก่อนจะมาแพ้ในการชกครั้งที่ 4 ให้กับเสาหิน ส.ธนิกุล แต่ฟ้าประกอบชกแก้มือเอาชนะเสาหินได้ในภายหลัง ต่อมาเขารับการสนับสนุนจาก พ.ต.ท. กรีรินทร์ อินทร์แก้ว ให้ขึ้นชิงแชมป์โลก WBF รุ่นแบนตั้มเวท ซึ่งฟ้าประกอบคว้าแชมป์มาครองได้ และป้องกันตำแหน่งได้หลายครั้งก่อนจะสละตำแหน่งและหยุดชกไปในปี 2541 ทั้งปี
ฟ้าประกอบกลับมาชกใหม่ในปี 2542 ซึ่งช่วงนั้นเป็นช่วงที่ผู้สนับสนุนของเขาเลิกสนับสนุนสถาบัน WBF หันมาส่งนักมวยในสังกัดขึ้นชิงแชมป์ของสหพันธ์มวยนานาชาติแทน ฟ้าประกอบได้ชิงแชมป์เงา IBF รุ่นจูเนียร์เฟเธอร์เวท และได้ชิงแชมป์โลกรุ่นเดียวกันนี้กับแมนนี่ ปาเกียว แต่ไม่สำเร็จ เป็นฝ่ายแพ้ทีเคโอไปแค่ยกแรกเท่านั้น
แม้จะแพ้กลับมาแต่ฟ้าประกอบยังได้รับการสนับสนุนต่อไป โดยเลื่อนรุ่นขึ้นมาชกในรุ่นเฟเธอร์เวทจนได้มีโอกาสชิงแชมป์โลก IBF รุ่นเฟเธอร์เวท ที่ว่างอีกครั้ง ฟ้าประกอบทำไม่สำเร็จอีก เป็นฝ่ายแพ้คะแนน วัลเดเมียร์ เปไรรา จากบราซิลแบบผิดฟอร์ม หลังจากนั้น ฟ้าประกอบจึงตัดสินใจแขวนนวม เลิกชกมวยไปในที่สุด
ฟ้าสั่ง พ.ธวัชชัย

ฟ้าสั่ง พ.ธวัชชัย หรือ ฟ้าสั่ง สามเคแบตเตอรี่ มีชื่อจริงว่า ณรงค์ฤทธิ์ ปิรัง เป็นชาวจังหวัดอุบลราชธานี เกิดเมื่อ 5 มิถุนายน พ.ศ. 2517 เป็นอดีตแชมป์โลกของสถาบันสหพันธ์มวยโลก (WBF) ในรุ่นแบนตั้มเวท
ฟ้าสั่ง ถือเป็นนักมวยไทยคนแรกที่เคยขึ้นชกกับ แมนนี ปาเกียว นักมวยชาวฟิลิปปินส์ชื่อดังระดับโลกถึง 2 ครั้ง โดยครั้งแรกเมื่อการลงนวมซ้อมกัน 5 ยก เมื่อปี พ.ศ. 2546 ที่ฟิลิปปินส์ ซึ่งผลออกมาทั้งคู่เสมอกัน ซึ่งการชกในครั้งนี้มิได้มีการบันทึกลงในสถิติการชกของทั้งคู่ และในครั้งที่ 2 เป็นการชกตัดเชือกขึ้นชิงแชมป์โลกในรุ่นเฟเธอร์เวทของสถาบันสหพันธ์มวยนานาชาติ (IBF) ในปี พ.ศ. 2547 ที่ฟิลิปปินส์ ผลการชกปรากฏว่า ฟ้าสั่งเป็นฝ่ายแพ้ทีเคโอไปในยกที่ 4
นิ้ว (หน่วยความยาวระบบอังกฤษ)

นิ้ว (พหูพจน์: ; ย่อว่า in หรือ ″ (ดับเบิลไพรม์)) เป็นหน่วยวัดความยาวในระบบอังกฤษ นิยามโดยเป็น 1/12 ของฟุต หรือเท่ากับ 0.0254 เมตรพอดี
นอกจากนี้การแบ่งหน่วยย่อยมักใช้เศษส่วนอย่างต่ำกำกับเช่น 2 3/8″ จะไม่เขียนเป็น 2.375″ หรือ 2 6/16″
ฟุต

ฟุต (พหูพจน์: ; ย่อว่า ft หรือ ′ (ไพรม์)) เป็นหน่วยวัดความยาวในระบบอังกฤษ นิยามโดยให้มีขนาดเท่ากับ 0.3048 เมตรพอดี และแบ่งเป็นหน่วยย่อย 12 นิ้ว